Source: https://www.juridice.ro/395572/csm-sesizeaza-inspectia-judiciara-ref-declaratiile-politicienilor-la-adresa-procurorilor-piccj.html
Timestamp: 2019-10-19 14:50:09+00:00
Document Index: 30047459

Matched Legal Cases: ['CSM ', 'ICCJ\n', 'CSM ', 'ICCJ\n', 'CSM ', 'CSM ']

JURIDICE.ro » CSM sesizează Inspecția Judiciară ref. declarațiile politicienilor la adresa procurorilor PICCJ
CSM sesizează Inspecția Judiciară ref. declarațiile politicienilor la adresa procurorilor PICCJ
14.08.2015 | JURIDICE.ro
Consiliul Superior al Magistraturii a dat publicității joi, 13 august 2015, un comunicat cu privire la sesizarea Inspecției Judiciare în legătură cu informațiile lansate în spațiul public de către unii politicieni referitoare la activități procedurale desfășurate de procurori PICCJ.
Având în vedere declarațiile politicienilor în legătură cu scoaterea de sub urmărire penală a premierului Victor Ponta, precum și sesizarea ministrului justiției privind posibila atingere adusă independenţei procurorilor şi independenţei sistemului judiciar, CSM a decis sesizarea Inspecției Judiciare.
CSM atrage atenția actorilor politici să respecte obligaţia de rezervă faţă de activităţile sistemului judiciar, cu atât mai mult cu cât opiniile exprimate public fac referire la dosare aflate pe rolul instanţelor judecătoreşti.
Aflaţi mai mult despre Consiliul Superior al Magistraturii, declaratii, inspecţia judiciară, politicieni, procurori PICCJ, scoatere de sub urmărire penală, sesizare, Victor Ponta